A vizsga címe: **Orosz nyelvi alapvizsga BA**

A vizsga teljesítése: 2. félév

A vizsga nyelvi szintje A2

A vizsga szerkezete: Az **Orosz nyelvi alapvizsga BA** írásbeli és szóbeli részből áll. A vizsgán összesen 250 pont érhető el.

A vizsgarészek leírása:

**Az írásbeli vizsga feladatai**: Az írásbeli vizsga 2 fő részre tagolódik: nyelvtani teszt és a szókincs ismeretének felmérése. Ez utóbbi két részfeladatot tartalmaz: egy olvasottszöveg-értés feladatot (orosz nyelven megfogalmazott kérdésekre oroszul kell válaszolni), valamint irányított baráti levél írása. Az írásbeli vizsga során szótár nem használható.

**I.** **Nyelvtani kitöltendő teszt**: A nyelvtani teszt megoldására 60 perc áll rendelkezésre. A feladattal 100 pont érhető el.

**II**. **Szókincs ismerete:**

1. **Olvasottszöveg-értés**: egy legföljebb 250 szavas szöveget orosz nyelven megfogalmazott kérdések követnek. A feladatra szánt idő 20 perc. A feladattal 20 pont érhető el.
2. **Szövegalkotás**: irányított fogalmazás (baráti levél, formai jellemzők ismerete szükséges). A hallgató két javasolt téma közül választhat. A levél témái a tanév során áttekintett tananyagból kerülnek ki (ld. a vizsga témakörei). A levél terjedelme legalább 15 sor. A feladatra szánt idő 40 perc. A feladattal 30 pont érhető el.

**Megjegyzés**: Az írásbeli vizsgán 150 pont érhető el. A sikeres írásbeli vizsga teljesítéséhez minden részfeladatnál legalább 50%-t kell elérnie a hallgatónak.

**Szóbeli vizsga**

Szóbeli vizsgát az a hallgató tehet, akinek sikeres az írásbeli vizsgája.

**A szóbeli vizsga feladatai**:

1. Bevezető kötetlen beszélgetés a tanárral (bemutatkozás, mikor és hol születtem, hol lakom, hol és mit tanulok, családról, szülők, testvérek, hány éves vagyok, foglalkozás, mi iránt érdeklődök, mi a hobbim). A feladattal 15 pont érhető el.
2. Olvasás. Ismert szöveg hangos felolvasása, alapvető kiejtési szabályok ismerete. A feladattal 10 pontot szerezhet a hallgató.
3. Tételhúzás: a tétel beszédértés feladatot (magnóhallgatás) tartalmaz, amely során orosz nyelven megfogalmazott kérdésekre oroszul kell válaszolni szóban (25 pont), továbbá a lejátszott szövegben felmerült témáról tovább kell beszéljen a hallgató egy kép, reália vagy magyar nyelven megfogalmazott szituációs feladat alapján (50 pont). (ld. a vizsga témakörei).

**Megjegyzés:** A szóbeli vizsgán összesen 100 pont érhető el. A sikeres szóbeli vizsga teljesítéséhez minden részfeladatnál legalább 50% kell elérnie a hallgatónak.

**Témakörök**

0. **Bemutatkozás**, mikor és hol születtem, hol lakom, hol és mit tanulok, családról, szülők, testvérek, hány éves vagyok, foglalkozás, mi a hobbim;

1**. Érdeklődési kör** filmek, irodalom, színház, filmművészet, zene, sport;

2. **Ismerkedés** bemutatkozás, szituációs feladat;

3. **Napirend** napi rutinom ismertetése;

4. **Vásárlás** élelmiszerboltban, zöldségesnél, beszélgetés az eladóval;

5. **Jegyek vásárlása** mozijegy, színházjegy**;**

6. **Rendelés** étteremben, cukrászdában;

7. **Köszöntés, gratuláció** születésnap, névnap, karácsony, újév;

8. **Időjárás** leírás (dátum megnevezése, jellemezze az aznapi időjárást);

9. **Ház, lakás, szoba** leírása;

10. **Külső** megjelenés, ruházat leírása;

11. **Betegség,** orvosnál, betegség tünetei;

12. **Baráti beszélgetés**, meghívás, programegyeztetés (kérés, kérdezés, megköszönés).

**Témakörök nyelvtanból:**

|  |  |
| --- | --- |
| Az orosz nyelv ábécéje |  |
| Betűk és hangok |  |
| A kiejtés szabályai, hangsúly, redukált magánhangzók ejtése |  |
| **IGE****(A Kljucs 1. tankönyvben előforduló igék)** |  |
| Első ragozási típus | Я **читаю** текст. |
| Második ragozási típus | Куда ты **спешишь**? |
| néhány tőváltó ige (pl. *писать, любить, рисовать, танцевать*) | Дедушке никто не **пишет**. Я **люблю** французские духи. |
| Rendhagyó ragozás *(pl. хотеть* *есть*, *дать)* | Домохозяйка **хочет** отдохнуть. |
| néhány –*ся* végű ige ragozása (pl. *учиться, заниматься, кататься, умываться*) | Я **учусь** в университете. Дети **умываются** по утрам. |
| néhány mozgást jelentő ige ragozása és használata (*идти–ходить, ехать–ездить)* | Каждое воскресенье мы **ходим** гулять в парк. |
| kijelentő mód, jelen, jövő és múlt idő | Я **читаю**/**читал**/**буду читать** книгу. |
| felszólító mód, gyakran előforduló igékkel | **Откройте** ваши учебники. **Читайте** текст вслух. |
| ’tudni’ igék ragozása és használata (*знать, уметь, мочь)* |  |
| ’tanulni’ igék ragozása és használata *(учиться, учить, изучать, заниматься)* |  |
| Igeszemlélet (Folyamatos, befejezett) |  |
| **FŐNÉV** |  |
| A főnév neme |  |
| A főnevek többes száma |  |
| A főnévragozás és típusai |  |
| Ragozhatatlan főnevek | *кино, такси, кенгуру* |
| **Esetek használata** |  |
| **Alanyeset** |  |
| cselekvő kifejezésére | **Нина** смотрит телевизор. |
| időszak kifejezése | Сегодня **среда**. |
| fizikai, érzelmi állapotot kifejező szerkezetben | У меня болит **голова**.  |
| a logikai alany állapotának kifejezése | У ребёнка **температура**.  |
| **Tárgyeset** |  |
| A cselekvés tárgyának kifejezése | Анна купила **журнал**. Я встретил **Анну.** |
| Logikai alany kifejezése *звать* ige mellett | **Меня** зовут Сергей**.** **Девушку** зовут Ирина. |
| Időhatározó ’*mennyi ideig tart*’ jelentés kifejezésére | Я живу здесь **месяц**. Художник жил в Париже **год**. |
| Elöljárókkal |  |
| A mozgás irányának kifejezése *в* elöljáróval  | Я иду **в магазин**. |
| A mozgás irányának kifejezése *на* elöljáróval | Мальчик идёт **на почту**. |
| időhatározó kifejezése *через* elöljáróval  | Встретимся **через час**. |
| időhatározó kifejezése *в* elöljáróval | **В среду в два** часа я жду тебя. |
| **Birtokos eset** |  |
| birtokos szerkezet kifejezése | Это пальто **отца**. |
| a hiány kifejezése birtokos esettel | В холодильнике нет **молока**. |
| rész-egész viszony kifejezése | Выпейте чашку **чая**. Съешьте кусок **хлеба**. Купите пакет **молока**. |
| mennyiség megnevezése számnevekkel néhány kifejezéssel | Сейчас два **часа**. Сумка стоит сто два **рубля**. Три **друга** разговаривают в кафе. |
| dátum kifejezése (évszám nélkül)Какое сегодня число?Когда/Какого числа ты родилась? | Сегодня **пятое января**. Я родилась **пятого февраля**. |
| Elöljárókkal |  |
| -*nál/-nél* jelentés kifejezése *у* elöljáróval – helyhatározó | Я был **у врача**. Мама **у подруги**. |
| birtoklás kifejezése *у* elöljáróval | **У директора** проблемы. **У студента** есть время. |
| kiindulás pon, származást kifejezése *из* elöljáróval *–ból/-ből* | Мы звоним **из Англии**.Я **из Венгрии**. |
| kiindulás pont kifejezése *с* elöljáróval *-ról/-ről* | Я вернулся **с концерта**. |
| kiindulás pont kifejezése *от* elöljáróval *–tól/-től* | Я иду **от врача**. **От стены** до окна два шага. |
| a cselekvés végpontjának kifejezése, *-ig до* elöljáróval | Они дошли **до парка**.  |
| időhatározó kifejezése, ’után’ *после* elöljáróval | Он пришёл **после обеда**. |
| időhatározó kifejezése, ’előtt’ *до* elöljáróval | Он пришёл **до обеда**. |
| időhatározó, ’közben’ *во время* elöljáróval | Он пришёл **во время обеда**. |
| Igevonzatként: *желать/пожелать чего спрашивать/спросить у кого что; просить/попросить у кого что; покупать/купить у кого что;* | Я желаю счастья, здоровья, радости.Я хочу у преподавателя что-то спросить.Он купил вишню у продавца. |
| Hátravetett jelző | урок русского языка |
| **Részes eset**  |  |
| a cselevés címzettjének a kifejezése | Я купил **другу** книгу. |
| Címzett kifejezése borítékon | Михалкову Ивану Петровичу |
| Életkor kifejezése  | Максиму 21 год. Даше 20 лет. |
| valaminek a szükségességességének a kifejezése | **Преподавателю** нужен кофе. **Детям** нужны витамины. |
| az állapotot megélő cselekvő (logikai alany) kifejezése | **Мне** очень весело. **Мальчику** нравится футбол.  |
| Elöljárókkal  |  |
| a mozgás irányultságának kifejezése *к* elöljáróval – *-hoz/-hez/-höz*  | Я иду к парку. Мы идём **к подруге**. |
| felületen történő mozgás kifejezése | Туристы гуляли **по Красной площади.** |
| időhatározó rendszeresen történő cselekvés jelentés kifejezésére –*ként* *по* elöljáróval | Я хожу в бассейн **по вторникам**. Врач принимает **по средам** и **пятницам**. |
| közvetítő eszköz jelölésére *по* elöljáróval | Я заказал пиццу **по телефону**. |
| jelzői szerepben ’valamilyen tárgyú, témájú’, hátravetett nem egyeztetett jelző *по* elöljáróval | У меня новая тетрадь **по литературе**. Завтра будет лекция **по философии**. |
| valaminek a szükségességességének a kifejezése | **Преподавателю** нужен кофе. **Детям** нужны витамины. |
| a mozgás irányultságának kifejezése *к* elöljáróval – *-hoz/-hez/-höz*  | Я иду **к парку**. Мы идём **к подруге**. |
| valami alapján jelentés kifejezése *по* elöljáróval | Работа идёт **по плану**.  |
| Vonzatos igék: *звонить/позвонить кому; мешать кому; учиться/научиться чему* | Максим звонит **другу**. Мы учимся **русскому языку**. |
| **Eszközhatározós eset**  |  |
| eszközhatározó kifejezése | Я пишу **ручкой**.  |
| társhatározó kifejezése | Я гуляю **с мамой**. Я пью кофе **с молоком**. |
| Foglalkozás kifejezése *быть; стать; работать* igékkel  | Он **будет врачом**. Он хочет **стать** **переводчиком**. Он **работает инженером**. |
| *заниматься / интересоваться* ige vonzata-ként | Миша занимается **спортом**. Подруга интересуется **музыкой**. |
| *болеть/заболеть* ige vonzataként | Дети болеют **гриппом**. |
| Elöljárókkal |  |
| helyhatározó kifejezése ’fölött’ *над* elöljáróval | Самолёт летит **над городом**. |
| helyhatározó kifejezése ’alatt’ *под* elöljáróval | Собака лежит **под столом**. |
| helyhatározó kifejezése ’között’ *между* elöljáróval | Стол **между кроватью и окном** |
| helyhatározó kifejezése ’mellett’ *рядом с* elöljáróval  | Аптека **рядом с домом**. |
| helyhatározó kifejezése ’mögött’ *за* elöljáróval | Кошка **за шкафом**. |
| helyhatározó kifejezése ’előtt’ *перед* elöljáróval | **Перед университетом** парк. |
| célhatározó kifejezése *за* elöljáróval | Я иду в магазин **за хлебом**. |
| **Elöljárós eset**  |  |
| mentális tevékenységet jelölő igékkel (beszélni, gondolkodni, álmodozni valamiről *о* elöljárószóval) | Директор думает **о проблемах**. Родители говорят **о детях**. Я мечтаю **об отдыхе**. |
| helyhatározó *в* elöljáróval *–ban/-ben* jelentés kifejezésére | Студент **в университете**. Молоко **в холодильнике.** |
| helyhatározó *на* elöljáróval *–on/-en/-ön* jelentés kifejezésére | Я **на почте**. Папа **на работе**. |
| közlekedési eszköz kifejezése *на* elöljáróval | Я еду в Будапешт **на поезде**. |
| hátravetett/nem egyeztetett jelző | книга **о Москве**, газета **на английском языке** |
| Időhatározó kifejezése (hónapok nevei) | Я родился **в январе**. |
| **MELLÉKNÉV** |  |
| A melléknevek végződései tövük szerint | *большой; красивый; хороший; синий* |
| A főnév és melléknév egyeztetése | *большое окно; хорошее пиво; синяя юбка* |
| A melléknevek ragozása |  |
| Az összetett felsőfok | Вторник – это мой самый трудный день. |
| Főnév jelentésű melléknevek | *больной; учёный; рабочий; столовая; мороженое* |
| Rövid alakú melléknevek | Он **болен.** Она **больна**. Это место **свободно**. Мы **заняты**.  |
| **SZÁMNÉV** |  |
| A tőszámnevek | Я живу в доме номер **пять**. |
| A sorszámnevek 1-39-ig | Я учусь на первом курсе. Я живу в **восьмой** квартире. |
| Határozatlan számnevek: *много; немного; мало; немало; сколько; несколько* |  |
| **NÉVMÁSOK** |  |
| Személyes névmások | **Я** учитель. **Ты** читаешь книгу. |
| A személyes névmások ragozása | **Меня** зовут Иван. **Её** зовут Мария. Мы **с тобой** друзья. |
| A személyes névmások birtokos esete *у* elöl-járószóval birtoklás kifejezésére | **У меня** есть время. **У тебя** есть деньги? |
| A birtokos névmások egyeztetése, ragozása és használata | **Мой** друг живёт в Таганроге. Я люблю **свою** работу. |
| A kérdő névmások (*кто, что, какой, где, который, когда*) | **Где** моя сумка? **Что** это? **Который** час? **Когда** ты обедаешь? |
| Mutató névmások *этот, эта, это, эти* egyeztetése, ragozása és használata  | Мы живём в **этом** доме, в **этой** квартире. |
| **HATÁROZÓSZÓ** |  |
| Időhatározószók: *осенью; летом; утром;* *сегодня; сейчас* stb. |  |
| Gyakoriságot kifejező időhatározószók: *обычно; редко; часто; регулярно; всегда* |  |
| Módhatározószók: *хорошо; плохо; по-русски* |  |
| Helyhatározószók: *здесь; там* |  |
| Határozószó képzése melléknévből: *ужасный →ужасно* | Это ужасный магазин. Это ужасно.  |
| **ELÖLJÁRÓSZÓK** |  |
| lásd *Esetek használata* |  |